CELEX: 62007TN0454
Language: fi
Date: 2007-12-07 00:00:00
Title: Asia T-454/07: Kanne 7.12.2007 — Prym ym. v. komissio

23.2.2008   
            
            
               FI
            
            
               Euroopan unionin virallinen lehti
            
            
               C 51/45
            
         Kanne 7.12.2007 — Prym ym. v. komissio
   (Asia T-454/07)
   (2008/C 51/85)
   Oikeudenkäyntikieli: saksa
   Asianosaiset
   
      Kantajat: William Prym GmbH & Co. KG (Stolberg, Saksa), Prym Inovan GmbH & Co. KG (Stolberg, Saksa) ja EP Group S.A. (Comines-Warneton, Belgia) (edustajat: asianajajat H.-J. Niemeyer ja C. Herrmann)
   
      Vastaaja: Euroopan yhteisöjen komissio
   Vaatimukset
   
               —
            
            
               vastaajan 19.9.2007 tekemä päätös on kumottava niiltä osin kuin se koskee kantajia
            
         
               —
            
            
               toissijaisesti päätöksen 2 artiklassa kantajille määrättyjä sakkoja on alennettava kohtuulliseen määrään
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat vaativat kumottavaksi 19.9.2007 tehtyä komission päätöstä K (2007) 4257 lopullinen (asia COMP/E-1/39.168 — Kova lyhyttavara: kiinnittimet). Tällä päätöksellä Prym-konserniin kuuluville yhtiöille määrättiin EY 81 artiklan rikkomisen johdosta sakkoja kovan lyhyttavaran markkinoilla toteutettujen kolmen itsenäisen rikkomisen perusteella. Komissio totesi rikkomuksia olleen yhteensä neljä.
   Kantajat esittävät kanteensa tueksi 11 kanneperustetta.
   Sen komission moitteen osalta, joka koskee monenvälistä yhteistyötä ”muunlaisten kiinnittimien” ja ”kiinnityskoneiden” aloilla, kantajat väittävät seuraavaa:
   
               —
            
            
               asetuksen (EY) N:o 1/2003 (1) 23 artiklan 2 kohtaa on rikottu, koska yksi asiakokonaisuus on jaettu kahdeksi erilliseksi rikkomiseksi,
            
         
               —
            
            
               sakkojen lieventämisestä vuonna 2002 annettua tiedonantoa (2) on sovellettu virheellisesti, koska sakkojen alennus 30 prosentilla on liian alhainen,
            
         Sen komission moitteen osalta, joka koskee kolmenvälistä yhteistyötä liukukiinnittimien alalla, kantajat väittävät seuraavaa:
   
               —
            
            
               ensimmäisen ja toisen kantajan on lainvastaisesti katsottu toimineen yhteisyrityksenä ja kolmannelle kantajalle määrätyt sakot on laskettu virheellisesti,
            
         
               —
            
            
               sakkojen lieventämisestä vuonna 1996 annetun tiedonannon (3) C ja D kohtaa on rikottu.
            
         Sen komission moitteen osalta, joka koskee kahdenvälistä yhteistyötä Coats-konserniin kuuluvan yrityksen kanssa, kantajat väittävät seuraavaa:
   
               —
            
            
               asetuksen N:o 1/2003 23 artiklan 2 kohtaa on rikottu, koska tämä yhteistyö samoin kuin rikkominen, josta on määrätty seuraamuksia 26.10.2004 annetulla komission päätöksellä (asia COMP/F-1/38.338 — PO/Neulat), on jaettu kahteen itsenäiseen rikkomiseen, vaikka niitä on pidettävä yhtenä rikkomisena,
            
         
               —
            
            
               ne bis in idem -periaatetta on loukattu, koska samojen tosiseikkojen johdosta on määrätty uusia sakkoja,
            
         
               —
            
            
               EY 253 artiklaa on rikottu, koska mainitun yhden rikkomisen perustelut ovat puutteelliset,
            
         
               —
            
            
               yhteistoimintaperiaatetta ja yhdenvertaisen kohtelun periaatetta on loukattu.
            
         Sakkojen määrittämisen osalta kantajat väittävät seuraavaa:
   
               —
            
            
               sakkojen laskennasta annettuja suuntaviivoja (4) ei ole noudatettu ja suhteellisuusperiaatetta ja yhdenvertaisuusperiaatetta on loukattu,
            
         
               —
            
            
               EY 253 artiklaa on rikottu, koska alkuperäistä määrää ja merkityksellisten markkinoiden määrittämistä koskevat perustelut ovat puutteelliset,
            
         
               —
            
            
               toissijaisesti kantajat väittävät, että suhteellisuusperiaatetta on rikottu, koska niiden vastattavaksi määrättyjen sakkojen kokonaismäärä on kohtuuton, ja että päätöksen perustelut ovat puutteelliset.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).
   
      (2)  Komission tiedonanto sakoista vapauttamisesta ja sakkojen lieventämisestä kartelleja koskevissa asioissa.
   
      (3)  Komission tiedonanto sakkojen määräämättä jättämisestä tai lieventämisestä kartelleja koskevissa asioissa (EYVL 1996, C 207, s. 4).
   
      (4)  Suuntaviivat asetuksen N:o 17 15 artiklan 2 kohdan ja EHTY:n perustamissopimuksen 65 artiklan 5 kohdan mukaisesti määrättävien sakkojen laskennassa (EYVL 1998, C 9, s. 3).